Ehdotus neuvoston asetukseksi (EY) yhteisön metsien suojelusta ilmansaasteilta annetun asetuksen (ETY) N:o 3528/86 muuttamisesta /* KOM/96/0341 lopull. - CNS 96/0185 */



Virallinen lehti nro C 268 , 14/09/1996 s. 0007



Ehdotus neuvoston asetukseksi (EY) yhteisön metsien suojelusta ilmansaasteilta annetun asetuksen (ETY) N:o 3528/86 muuttamisesta (96/C 268/06) (ETA:n kannalta merkityksellinen teksti) KOM(96) 341 lopull. - 96/0185(CNS) (Komission esittämä 16 päivänä heinäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että yhteisön metsien suojelusta ilmansaasteilta 17 päivänä marraskuuta 1986 annetun neuvoston asetuksen (ETY) N:o 3528/86 (1), sellaisena kuin se on viimeksi muutettuna asetuksella (ETY) N:o 2157/92 (2), meneillään oleva soveltamiskausi päättyy 31 päivänä joulukuuta 1996, metsät vaikuttavat olennaisesti perustasapainon säilyttämiseen, erityisesti maaperän, vesistöjen, ilmaston, eläimistön ja kasviston osalta, ja ekologinen tasapaino on välttämätön kestävälle maanviljelylle ja maaseutualueiden hallinnolle, metsän ekosysteemien säilyttäminen on tärkeää sen taloudellisten, ekologisten ja sosiaalisten tehtävien kannalta, ja se edesauttaa yhteiskunnallisen tehtävän suojelua erityisesti niiden ihmisten kannalta, jotka työskentelevät maatalous- ja maaseutualueilla, Euroopan unioni on tehnyt sitoumuksia kansainvälisellä tasolla (Euroopan metsien suojelemista käsittelevä ministerikokous Strasbourgissa vuonna 1990 ja Helsingissä vuonna 1993), jatkuvan metsien vaurioitumista koskevan tietojenkeruun aikaansaamiseksi, järjestelmällisestä verkostosta saadut tulokset osoittavat ilmeisiä suuntauksia metsien vaurioitumisen alueellisesta ja ajallisesta jakautumisesta koko Euroopan unionin alueella; näitä toimenpiteitä on jatkettava, suunnitelmia metsäekosysteemien tehokkaaksi ja jatkuvaksi tarkkailemiseksi on laadittu jäsenvaltioissa; ainoastaan näiden tarkkailutoimien jatkuminen pidemmän ajanjakson aikana parantaa sen syysuhteen ymmärtämistä, joka vallitsee metsäekosysteemien muutosten ja niihin vaikuttavien tekijöiden välillä, eri tekijöistä, erityisesti ilmansaasteista ja tietyistä epäsuotuisista ilmastotekijöistä, johtuva metsän vaurioituminen on ongelmallista kestävän maatalouden kehittämiselle ja maaseutualueiden hallinnolle, tästä syystä metsien suojelu ilmansaasteilta edesauttaa välittömästi perustamissopimuksen 39 artiklan 1 kohdan b alakohdan tavoitteiden saavuttamista, näin ollen yhteisön toimintasuunnitelmaa metsien suojelemiseksi ilmansaasteita vastaan olisi jatkettava ja sitä olisi siis jatkettava 5 lisävuodella siten, että toimintasuunnitelman kestoksi kaavaillaan 15 vuotta 1 päivästä tammikuuta 1987 alkaen, ja katsotaan, että tarvittaisiin 40 miljoonaa ecua tämän monivuotisen ohjelman täytäntöönpanemiseksi, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3528/86 seuraavasti: Korvataan 11 artiklan 1 ja 2 kohta seuraavasti: "11 artikla 1. Toimintasuunnitelman kestoksi kaavaillaan 15 vuotta 1 päivästä tammikuuta 1987 alkaen. 2. Yhteisön tuen määrä, joka katsotaan tarvittavan toimintasuunnitelman täytäntöönpanemiseksi, on 40 miljoonaa ecua kaudeksi 1997-2001." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 326, 21.11.1986, s. 2 (2) EYVL N:o L 217, 31.7.1992, s. 1